Leon Spinks

Leon Spinks (født 11. juli 1953 i St. Louis i Missouri i USA, død 5. februar 2021 i Henderson i Nevada) var en amerikansk tungvektsbokser.

Han vant en olympisk gullmedalje i boksing i lett tungvekt under OL i 1976. Han var eldre bror av bokseren Michael Spinks.

Spinks skrev boksehistorie da han 15. februar 1978 i sin åttende proffkamp, raskere enn noen tidligere, vant verdensmestertittelen i tungvekt gjennom å beseire en aldrende og formsvak Muhammad Ali i en 15-runders kamp i Las Vegas.

Spinks ble av World Boxing Council fratatt sin verdensmestertittel da han vegret seg mot å forsvare sin tittel mot den førsterangerte utfordreren Ken Norton. Han valgte isteden å bokse om World Boxing Associations tungvektstittel i en returkamp mot Ali. WBCs tungvektstittel gikk da til Norton, og dette var første gang en tungvektsbokser hadde blitt mester uten å ha måttet entre bokseringen. Spinks tapte returkampen mot Ali i New Orleans 15. september 1978.

Spinks bokset 46 kamper som profesjonell og vant 26, hvorav 14 på knockout, tapte 17, mens tre endte uavgjort.

 Referanser 

 Eksterne lenker 


Kategori:Boksere fra USA
Kategori:Medaljevinnere under Sommer-OL 1976
Kategori:Olympiske mestere for USA
Kategori:Boksere under Sommer-OL 1976
Kategori:Deltakere for USA under Sommer-OL 1976
Kategori:Personer fra St. Louis
Kategori:Tungvektsboksere
Kategori:Olympiske medaljevinnere i boksing
Kategori:Personer fra Columbus i Nebraska